Elis Regina

Biografi

Elis Regina ble født i Porto Alegre, hvor hun begynte sin karriere som sanger i en alder av 11 på et barneradioprogram, O Clube Do Guri på Rádio Farroupilha. Som 14-åring ble hun i 1959 engasjert av Rádio Gaúcha. Året etter reiste hun til Rio de Janeiro, hvor hun spilte inn sin første LP, Viva en Brotolândia (Lenge leve tenårsland) og hennes andre LP, «Poema», hvor hun brukte en rekke populære musikalske stiler fra æraen.
I 1965 vant hun sin første festivalsangkonkurranse med sangen Arrastão (Trekk trålfiskenettet) av Edu Lobo og Vinícius de Moraes. Framføringen lanserte karrieren hennes for et nasjonalt publikum ettersom festivalen ble kringkastet via TV og radio. Arrastão ble senere gitt ut som single, og Regina ble med utgivelsen den mestselgende brasilianske artisten siden Carmen Miranda. I brasiliansk musikkhistorie representerte innspillingen begynnelsen på en ny musikalsk stil som ville bli kjent som MPB (música popular brasileira eller brasiliansk populærmusikk), til forskjell fra de tidligere dominerende sjangrene bossa nova og samba. Hennes andre LP med Jair Rodrigues, Dois na Bossa, satte nasjonal salgsrekord, og ble den første brasilianske LP som solgte over en million eksemplarer.
På slutten av 1960-tallet og tidlig på 1970-tallet, sammen med Gal Costa, Caetano Veloso og Gilberto Gil, bidro Elis Regina med å popularisere musikalske arbeider fra tropicalismobevegelsen. Hennes samarbeid med Antonio Carlos Jobim i 1974, Elis & Tom, er ofte beskrevet som et av de viktigste bossa nova - albumene, og inneholder det mange anser for å være den beste brasilianske sangen noensinne, «Águas de Março». I løpet av karrieren rakk hun også å spille inn sanger av Milton Nascimento, João Bosco, Aldir Blanc, Chico Buarque, Guinga, Jorge Ben, Baden Powell, Caetano Veloso og Rita Lee. Kallenavnene hennes «furacão» («orkan») og «pimentinha» («lille pepper»), indikerer både henne syngestil og personlighet.
Mens hennes tidligere innspillinger for det meste var apolitiske, ble musikken hennes mer politisk ladet fra midten av 70-tallet. Hun begynte å velge både komposisjonene og strukturere på sine konseptuelt komplekse live-show på måter som kritiserte de militære myndighetene, kapitalisme, rase, seksuell urettferdighet og andre former for ulikhet. I et intervju i Europa i 1969, sa hun at Brasil ble drevet av «gorillaer». Hennes popularitet holdt henne ute av fengsel, men hun ble til slutt tvunget av myndighetene til å synge den Brasilianske nasjonalsangen i et stadioshow, noe som hisset opp mange venstreorienterte brasilianere. Hun ble senere tilgitt fordi de forsto at det, som både en mor og en datter, hadde det vært nødvendig å beskytte sin familie fra diktaturet for enhver pris. Sammen med mange andre artister levde Regina ut alle vers av Geraldo Vandré's politiske salme: Men de gjør en blomst til sitt sterkeste refreng. Og tror blomster kan beseire våpen. Tekstene til sangene spilt inn mot slutten av hennes karriere bar preg av sosialistisk orientering, og i 1980 ble hun medlem i det brasilianske arbeiderpartiet Partido dos Trabalhadores.
Hennes fremførelse av Jobim / Vinicius sang «Por Toda En Minha Vida» finnes på soundtracket til filmen Hable con Ella (Snakk med Henne) fra 2002 regissert av Pedro Almodóvar og sangen hennes «Roda» er på soundtracket til filmen Be Cool fra 2005.

Familie

Elis giftet seg to ganger og fødte tre barn. Hennes første ekteskap var med Ronaldo Bôscoli i 1967. Hun fødte en sønn, João Marcelo Bôscoli, i 1970. Hun giftet seg senere med sin mangeårige samarbeidspartner, pianist/komponist/arrangør César Camargo Mariano, og fikk to barn med ham: Pedro Camargo Mariano i 1975, og Maria Rita i 1977. De tre barna ble alle senere musikere og/eller produsenter. Etter mange år som fullstendig ukjent ble Maria Rita, etter en lang markedsføringskampanje, en nasjonal sensasjon da hun vant tre Latin Grammies for sin selvtitulerte debut-CD. João Marcello Boscoli, eier av Trama recording company, produserte den første Elis Regina DVD-en slik at mange av hennes fans fikk se henne opptre for første gang. DVD-en var et opptak av et brasiliansk TV-show fra 1973 som inkluderte sanger, Reginas kommentarer til hver sang, og et intervju. Flere DVD-er av Elis Regina forestillinger har senere blitt utgitt.

Død

Elis Regina døde  i 1982, i en alder av 36 år, etter å ha inntatt en blanding av kokain, alkohol, og temazepam.  Mer enn 15.000 mennesker, blant venner, familie og fans, holdt vake for henne i Teatro Bandeirantes, i São Paulo, med store grupper fans som sang sangene hennes. Mer enn 100.000 mennesker fulgte begravelsesprosesjonen gjennom São Paulo. Hun ble gravlagt i Cemitério do Morumbi.